| *Crithidia* |
| --- |
|  |
| Clasificación científica |
| 

|  |  |
| --- | --- |
| Dominio: | Eukaryota |
| (sen clasif.) | Excavata |
| Filo: | Euglenozoa |
| Clase: | Kinetoplastea |
| Orde: | Trypanosomatida |
| Xénero: | *Crithidia* |
| Especie: | *C. fasciculata* |

 |

***Crithidia fasciculata*** é unha especie de protista parasito. *C. fasciculata*, igual que outras especies de *Crithidia* ten un ciclo de vida cun só hóspede (un insecto), que neste caso é o mosquito. Por tanto, non afecta aos humanos, a diferenza doutros tripanosomátidos. *C. fasciculata* ten unha baixa especificidade de hóspede polo que pode infectar a moitas especies de mosquitos.

Ciclo de vida
-------------

*C. fasciculata* pode encontrarse en dous estadios morfolóxicos no seu ciclo vital; o primeiro é a forma nadadora coanomastigote, que ten un longo flaxelo externo, que usa para moverse, e a segunda forma é o amastigote inmóbil adherido, que vive no aparato dixestivo do mosquito. Os amastigotes son excretados nas feces do mosquito e contaminan o hábitat dos mosquitos.

A transmisión de *C fasciculata* ocorre principalmente cando os amastigotes, arrastrados ata auga estancada, son inxeridos polas larvas de mosquito. Os amastigotes encóntranse tipicamente no recto da larva. Cada muda da larva dá lugar a que se perda a infección, pero esta é xeralmente readquirida rapidamente no ambiente onde vive ao inxerir máis amastigotes. Cando o cuarto ínstar da larva fai a pupa, a infección do amastigote mantense no intestino durante toda a metamorfose do animal, dando lugar a un mosquito adulto infectado.

Uso en investigación
--------------------

*C. fasciculata* é un exemplo de tripanosomátido infeccioso non humano e está relacionado con varios parasitos, entre eles *Trypanosoma brucei* (causante da tripanosomíase africana) e *Leishmania* (causante da leishmaníase). *C. fasciculata* parasita varias especies de insectos e foi amplamente usado para probar novas estratexias terapéuticas contra infecciós parasíticas e como organismo modelo na investigación sobre a bioloxía dos tripanosomátidos que infectan ao ser humano.

Como é típico nos tripanosomátidos, pero raro noutros protistas, *C. fasciculata* posúe unha soa mitocondria. O ADN mitocondrial encóntrase formando unha soa estrutura, chamada cinetoplasto, na base do seu único flaxelo. Como é común entre as especies parasitas, *C. fasciculata* necesita un caldo con alto contido de nutrientes (que inclúa grupos hemo e ácido fólico) para poder ser cultivado en condicións de laboratorio.

Notas
-----

1. ↑  Rojas, Robert; Segovia, Christopher; Santander, Javier; Manque, Patricio (4 June 2014). "The Effect of Tunicamycin on the Glucose Uptake, Growth, and Cellular Adhesion in the Protozoan Parasite Crithidia fasciculata". *CURRENT MICROBIOLOGY* **69** (4): 541. PMID 24894907. doi:10.1007/s00284-014-0620-x.

Oliver Wilford Olsen (1986). *Animal parasites: their life cycles and ecology*. Mineola, N.Y: Dover. ISBN 0-486-65126-6.

Véxase tamén
------------

### Bibliografía

* Awadelkariem, FM; Hunter, KJ; Kirby, GC; Warhurst, DC (February 1995). "Crithidia fasciculata as Feeder Cells for Malaria Parasites". *Experimental Parasitology* **80** (1): 98-106. doi:10.1006/expr.1995.1011.
* Rojas, Robert (June 4, 2014). "The Effect of Tunicamycin on the Glucose Uptake, Growth, and Cellular Adhesion in the Protozoan Parasite Crithidia fasciculata". *CURRENT MICROBIOLOGY* **69** (4): 541–548. PMID 24894907. doi:10.1007/s00284-014-0620-x.
* Alcolea, Peter J.; Alonso, Ana; Garcia-Tabares, Francisco; Toraño, Alfredo; Larraga, Vicente (December 2014). "An Insight into the Proteome of Crithidia fasciculata Choanomastigotes as a Comparative Approach to Axenic Growth, Peanut Lectin Agglutination and Differentiation of Leishmania spp. Promastigotes". *PLoS one* **9** (12): 26. doi:10.1371/journal.pone.0113837.

|  |  |
| --- | --- |
| Control de autoridades | 
* Wd: Q5186584
* MAG: 2776232752

 |

|  |  |
| --- | --- |
| Identificadores taxonómicos | 
* AlgaeBase: 166835
* NCBI: 5656

 |

|  |  |
| --- | --- |
| Identificadores | 
* MeSH: D016831
* UMLS: C0085361

 |